Suzuki Cultus

**Suzuki Cultus** adolah salah ciek jinih oto nan babadan ketek nan dibuek dek parusahaan oto Suzuki di Japang. Oto ko mulai di produksi alah samanjak tahun 1983 sampai tahun 2003. Pado tahun salanjuiknyo oto ko tetap di produksi nan di lakuan jo pambaharuan-pambaharuan hinggo tahun 2017. Oto Suzuki Cultus ko mulai di caliakan ka masyarakaik pado acara Tokyo Motor Show nan ka 25. Sacaro resmi oto ko mulai di jua di Japang pado tahun 1983. Salain di Japang, oto Suzuki Cultus ko di juo pulo di lua nagari. Oto ko punyo babarapo generasi, mulai dari generasi partamoi hinggo generasi ka ampek. Satiok generasi oto ko tadapek pambaharuan-pambaharuann dari generasi sabalumnyo. Generasi kaduo dari oto iko pun masih di produksi di Pakistan hinggo tahun 2016. Oto Suzuki Cultus ko di jua di babarapo negara nan diantaornyo barado di Asia, Amerika Utara, Amerika Salatan, Australia, jo di Eropa. Sadangkan untuak di negara Selandia Baru oto ko indak di jua sacaro resmi namun oto ko di jua di pasa bekas atau di jua sabagai barang bekas.

## Generasi partamo tahun 1983

Oto Suzuki Cultus nan generasi partamo ko mulai di jua di pasa pado tahun 1983. Oto generasi partamo ko di agia kode jo namo SA. Oto ko diproduksi dari tahun 1983 sampai tahun 1988. Oto ko indak hanyo di buek atau di rakik di negara Japang namun oto ko di rakik pulo di babarapo pabrik nan ado di lua negara Japang, diantaronyo di negara malaysia, Kolombia, Pakistan, tamasuak oto ko di rakik juo di Indonesia, tapeknyo di daerah Bekasi nan di rakik dek parusahaan Suzuki Indomobil Motor. Oto ko masuak ka dalam tipe oto nan ketek atau bagian balakang otonyo nan pendek. Oto nan generasi partamo ko punyo duo tipe, nan partamo oto nan punyo ampek pintu, duo di suak jo duo di kida, di tambah ciek pintu di bagian balakang oto. Salanjuiknyo ado pulo nan duo pintu, ciek di suak jo ciek di kida, di tamabah jo ciek pintu di bagian balakang. Untuak masin oto, oto generasi partamo ko masin oto nyo barado di mungko oto. Oto ko manggunoan bahan baka bensin untuak bajalan. Oto ko punyo panjang kiro-kiro ampek meter untuak nan punyo tigo pintu sarato jo punyo panjang limo meter untuak oto nan punyo pintu ampek. tinggi oto ko satu satangah sampai duo meter. Kamudian, oto ko punyo barek kiro-kiro 620 sampai 750 kg. 

### Pasa ekspor oto generasi partamo

## Generasi kaduo tahun 1988

Oto generasi kaduo ko di mulai di jua pado bulan September tahun 1988. Tadaoek babarapo pambaharuan baru di oto generasi kaduo ko diantaronyo suspensi oto jo silinder oto. Generasi sabalumnyo punyo masin ampek salinder sadangkan oto di generasi kaduo ko punyo masin tigo salinder. Oto generasi kaduo ko di agia jo kode "SF". Oto ko banyak di buek jo di rakik di babarapo negara diantaronyo Ekuador, India, Pakistan, Indonesia. Di negara Japang oto ko di produksi dari tahun 1988 hinggo tahun 2000, sadangkan di Indonesia oto generasi kaduo ko hanyo di produksi dari tahun1990 hinggo tahun 1996. Di negara Pakistan, oto ko di produksi dari tahun 2000 hinggo tahun 2016. Oto ko manggunoan bahan baka bensin untuak bajalan. Oto ko punyo banyak variasi, ado oto nan punyo duo pintu, tigo pintu, ampek pintu, hinggo limo pintu. 

### Pasa ekspor oto di generasi kaduo

### Katarangan tabel

## Rujuakan